《杂言》
宋代·寇准

我徒旷达由胸臆，耻学鲰生事文墨。
蛟龙长欲趁风雷，骐骥焉能制衔勒。
锵金佩玉良有时，丐色谀言尽虚饰。
功名富贵非偶然，杨子草玄徒默默。
楚兰罢秀足蓬蒿，青松委幹多荆棘。
争如一醉度流年，免使悲欢荡情域。

作者简介：莱国忠愍公寇准（961-1023），字平仲。汉族，华州下邽(今陕西渭南）人。北宋政治家﹑诗人。太平兴国五年进士，授大理评事，知归州巴东、大名府成安县。天禧元年，改山南东道节度使，再起为相（中书侍郎兼吏部尚书、同平章事、景灵宫使）。天圣元年 (1023) 九月，又贬寇准衡州司马，是时寇准病笃，诏至，抱病赴衡州（今衡阳）任，病故于竹榻之上，妻子宋氏奏乞归葬故里。皇佑四年，诏翰林学士孙抃撰神道碑，帝为篆其首曰“旌忠”。寇准善诗能文，七绝尤有韵味，今传《寇忠愍诗集》三卷。